
AVIZ
asupra propunerii legislative pentru modificarea şi completarea Legii de aprobare a Ordonanţei nr. 43/1997 privind regimul juridic al drumurilor, republicată, cu modificările şi completările ulterioare
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii de aprobare a Ordonanţei nr. 43/1997 privind regimul juridic al drumurilor, republicată, cu modificările şi completările ulterioare, trimisă cu adresa Pl-x. 126 din 7 aprilie 2010, înregistrată cu nr. 250 din 08 aprilie 2010.


Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 1 din Regulamentul Camerei Deputaţilor republicat, Camera Deputaţilor este Cameră decizională.

Senatul, în calitate de primă Cameră sesizată a respins, propunerea legislativă în şedinţa din 31 martie 2010

Potrivit prevederilor art. 61 din Regulamentul Camerei Deputaţilor, republicat, cu modificările ulterioare,  Comisia a dezbătut propunerea legislativă în şedinţa din 20 aprilie 2010.


Propunerea legislativă are ca obiect de reglementare abrogarea alin. 2 al art. 21 din Ordonanţa Guvernului nr. 43/1997 privind regimul drumurilor, republicată, cu modificările şi completările ulterioare.

Membrii Comisiei au examinat propunerea legislativă supusă avizării, expunerea de motive, avizul favorabil, cu observaţii şi propunerii, al Consiliului Legislativ nr. 1235 din 26 octombrie 2009 şi punctul de vedere al Guvernului, transmis prin adresa nr. 174 din 25 ianuarie 2010, prin care nu se susţine adoptarea propunerii legislative.


În urma dezbaterilor, Comisia juridică, de disciplină şi imunităţi a hotărât, cu unanimitate de voturi avizarea favorabilă a propunerii legislative. 

În raport de obiectul şi conţinutul reglementării, propunerea legislativă face parte din categoria legilor ordinare. 

